እወ፡ ሓርነት፡ ናይቲ ክሳዕ ናይ መወዳእታ ነጥበ-ደም ዚፈሶ፡ ምእንቲ ሓንቲ ሃገር ዚግበር ዉግእን ገድልን ትሕጃ ወይ ከኣ ዉዑል'ያ" ይብሉ እሞ፡ መግለጺኦም ብምቕጻል፡ " ሓርነት ኣንጻር ባርነት ማለት'ያ፡ ኣብ መንጎ ክልቲአን ካልእ መንገዲ የልቦን። እቲ ሓርነት ዘይብሉ፡ ገና ኣብ ባርነት ዘሎ ሰብ ማለት'ዩ። እቲ ትምህርቲ እናበሃገ እኹሉ ትምህርቲ ዘይረክብ፡ እቲ ብስእነት ተሸቝሪሩ ዚነብር፡ እቲ ከም ዝደለዮ ክንቀሳቐስ ዘይኽእል፡ እቲ ዕዮ ዝስእን፡ እቲ ከም ዝተራእዮን እተበርሆን ሓሳቡ ኪገልጽ ዘይክእል ማለት ኣርዑት ዝተቘርነ ሰብ ማለት'ዩ" ይብሉ። ኣብቲ ነዊሕ ጽሑፎም ከኣ ዜጋታት ኤርትራ ናጽነቶም ምስተጎናጸፉ ቖጽሊ ዘውድቑሉ መራሒ መሪጾም ብሕግን ድግን ክናበሩ ይምዕዱን ይመኽሩን ነይሮም ይብል ዳዊት። ምንጪ ስእሊ, MELA GEBRE MEDHIN እዚ ሕጂ ሕቡራት ሃገራት ከም ኣህጉራዊ መዓልቲ ደሞክራሲ ክኽበር ወሲኑዎ ዘሎ ዕለት ከኣ ነዚ ሓሳብ እዚ እዩ ዘበራብር። እቶም ስነ ምርጫ ዘጽንዑ ክኢላታት፡ ኣብ መስርሕ ደሞክራሲ፡ እቲ ምድማጽ ዘይኮነ፡ እቲ ናብ ምርጫ ዝወስድ መስርሕ ንባዕሉ ቀንድን ኣገዳስን ምዃኑ፡ እቲ መስርሕን ሕጋጋቱን ግሉጽን ንጹርን፡ ኣሳታፊ፡ ርትዓዊ እንተዘይኮይኑ ፍትሓዊ ምርጫ ተኻይዱ ክበሃል ከምዘይከኣል ይገልጹ። ኣብ ዓለም ብሰንኪ መስርሕን ውጽኢት ምርጫን ክሳብ ናብ ጎንጽን ግጭትን ዝበጸሐ ተረኽቦታት ኣጓኒፉ እዩ። ደሞክራሲ፡ ሓሳባት ካልኦት ክትሰምዕን ሓሳባትካ ከተረድእን ዝሓትት፡ ዘተን ልዝብን ዝጠልብ፡ ዝኾነ ዓይነት ጎንጽን ግርጭትን ዝጽየን መሳርሒ ምሕደራ እዩ። ስርዓተ ደሞክራሲ፡ ኣብ ዝኾነ ዓበይቲ ሃገራዊ ጉዳያት፡ ንኹሎም መሻርኽቲ ከዕግብ፡ ፍቓዶም ክረክብ ስለዘለዎ ከም ምልካዊ ስርዓተ ምሕደራ ጉዳያት ኣብ ምውሳን ቅልጡፍ ዘይምኻኑ ብዛዕባ ኣዎንታውን ኣሉታውን ጸገማት ምሕደራ ደሞክራሲ ኣብ ዝግበር ዓውደ ዘተ ከምዝግለጽ ዝገልጽ ጋይም ክብረኣብ፡ ኣብ ተኣፋፊ እዋን ዜጋታትን ጉዳያትን ኣብ ምርግጋእ ደሞክራሲያዊ ምሕደራ ዝሓሸ ምዃኑ፡ ኣብ ምልካዊ ምሕደራ ዜጋታት ብሰንኪ ርእይተኦም ሓሳቦም ብዘይ ንቡር መስርሕ ፍርዲ ኣብ ተኣሲሮም ክስወሩን ኣብ ማሕቡስ ክበልዩን ከምዝኽእሉ፡ ደሞክራሲያዊ ምሕደራ ግን ናጽነት ውልቀ ሰባትን መሰል ደቂ ሰባት ኣብ ምውሓስ ዝለዓለ ብልጫ ከምዘለዎ ይዛረብ። ወልደኣብ ወልደማርያም፡ መን'ዮም?
